اویان نیوز: ساوونما باخانلیقدان ائدیلن آچیقلامادا هر زامانکی کونتروللارین ائدیلدیگی سیرادا بیر اوچاغین موتوروندا پروبلم تثبیت ائدیلدی
آمریکا بیرلشیک دولتلرینده بوتون اف-۳۵ ساواش اوچاقلارینین هاوالانماسی قاداغان ائدیلدی.
ساوونما باخانلیقدان ائدیلن آچیقلامادا هر زامانکی کونتروللارین ائدیلدیگی سیرادا بیر اوچاغین موتوروندا پروبلم تثبیت ائدیلدی.
آچیقلامادا موتورداکی چاتلاغین سببینین آراشدیریلدیغی، بو مدتده تدبیر مقصدیله اف-۳۵لرین هاوالانماسینین تاخیره آلیندیغی ایفاده ائدیلدی.
هله گلیشدیرمه مرحلهسینده اولان اوچاقلاردان ۵۱ عددی آمریکا اوردوسوندا ایستیفاده ائدیلیردی.
نورمال ساواش اوچاقلارینین ایکی قاتی سرعته چاتا بیلن اف-۳۵لر ساعاتدا ۱۹۳۰ کیلومتر سرعت ائدیر.
۵-جی نسیل خصوصیتلری ایله رادارا توتولمایان اوچاقلارین، گیزلی اوچوش خوصوصیتیله عملیاتلاردا تأثیرلی نتیجهلر آلا بیلیر.
عمومی ۳ نوع چیخاریلان اف-۳۵ ساواش اوچاغی آمریکا اوردوسونون ان باهالی پروژهلریندن بیری ایدی.
پنتاقون، اف-۱۶ کیمی اسکیلن ساواش اوچاقلارینی یئنی نسیل اف-۳۵لر ایله یئر دگیشدیرمهیی پلانلاشدیریردی.
جمعن ۲ مین ۴۰۰ عدد آلماغی پلانلاشدیران آمریکا ساونما باخانلیغی، پروژه اوچون ۴۰۰ میلیارد دولار آییرمیشدی.
۱۹۹۰-جی ایلده حاضیرلانان اف-۳۵ ساواش اوچاغی، آمریکا و اینگیلترهنین باشی چکدیگی کونسورسیوم طرفیندن گلیشدیریلیر.
پزوژهده تورکیه ایله بیرلیکده جمعی ۹ اؤلکه یئر آلیر.
تورکیه ۲ عدد سیفاریش وئرهرک پروژهیه داخیل اولموش؛ و اوچاقلارین ۲۰۱۵-جی ایلده تسلیم آلینماسینی قرارلاشدیرمیشدی.
اسکی ساونما باخانی وجدی گؤنول، تورکیهنین اف-۳۵لردن ۱۱۶ عدد آلماغی پلانلادیغینی سؤیلهمیشدی.
بو اوچاقلارین، ایستیفاده ائدیلن اف-۴ و اف-۱۶ ساواش اوچاقلارینین یئرینی آلماسی پلانلاشدیریلیر.
ت رت
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab